S-671/2014

Mál þetta sem dómtekið er í dag er höfðað með ákæru útgefinni af Lögreglustjórinn á höfuðborgarsvæðinu 19. ágúst 2014 á hendur I-kk-þgf S-kk-þgf I-kk-þgf, Reykjavík:

I.

„Fyrir umferðar-, lögreglu- og fíkniefnalagabrot, með því að hafa miðvikudaginn 29. janúar 2014, ekið bifreiðinni SG-567 of hratt miðað við aðstæður og óhæfur til að stjórna henni örugglega vegna áhrifa ávana- og fíkniefna (amfetamín í blóði mældist 315 ng/ml og tetrahýdrókannabínól 14 ng/ml), austur Ljósheima í Reykjavík eftir að lögregla hafði veitt bifreiðinni athygli og gefið merki um að stöðva aksturinn með forgangsakstursbúnaði og hljóðmerkjum. Ók ákærði í kjölfarið á miklum hraða austur Gnoðavog, svo Skeiðarvog til suðurs og þar eftir Réttarholtsveg til suðurs uns hann beygði til austurs inn á Bústaðaveg gegn rauðu ljósi, þar sem akstrinu og eftirför lögreglu lauk skömmu síðar, við gatnamót Sogavegs, og ákærði var handtekinn. Á Réttarholtsvegi við Hæðargarð lagði lögregla svo hald á 0,64 g af amfetamíni og 29,18 g af maríhúana, sem voru í fjólubláum plastpoka sem ákærði hafði haft í vörslum sínum, en fleygt út um glugga bifreiðarinnar. (007-2014-5142)

Telst þetta varða við 1. mgr. 5. gr., 1. mgr. 36. gr. og 1. mgr. 45. gr. a., sbr. 1. mgr. 100. gr. umferðarlaga nr. 50/1987, 1. mgr. 19. gr., sbr. 41. gr. lögreglulaga nr. 90/1996 og 1., sbr. 4. mgr. 2. gr., sbr. 1. mgr. 5. gr. og 6. gr. laga nr. 65/1974 um ávana- og fíkniefni, sbr. 1. gr. laga nr. 60/1980 og 1. gr. laga nr. 13/1985, sbr. og reglugerð nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 490/2001 og reglugerð nr. 848/2002.

II.

Fyrir líkamsárás, með því að hafa sunnudaginn 2. mars 2014, á akbraut við Miklubraut í Ártúnsbrekku í Reykjavík, slegið A-kk-þf S-kk-þf eitt högg með krepptum hnefa í andlitið, með þeim afleiðingum að hann hlaut yfirborðsáverka í kringum hægri augntóft og á nefi. (007-2014-10917)

Telst þetta varða við 1. mgr. 217. gr. almennra hegningarlaga nr. 19/1940.

III.

1. Fyrir eignaspjöll, með því að hafa sunnudaginn 2. mars 2014, á bifreiðastæði við Fossháls 9 í Reykjavík, með því að beita járnstöng, brotið hliðarrúðu bifreiðarinnar YG-321 og skemmt vélarhlíf, stuðara og vinstra framljós hennar.

Telst þetta varða 1. mgr. 257. gr. almennra hegningarlaga nr. 19/1940.

2. Fyrir umferðarlagabrot, með því að hafa ekið bifreiðinni SG-567, á bifreiðastæði við Fossháls 9 í Reykjavík, óhæfur til að stjórna henni örugglega vegna áhrifa ávana- og fíkniefna (amfetamín í blóði mældist 515 ng/ml og tetrahýdrókannabínól 6,3 ng/ml). (007-2014-10917)

Telst þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

IV.

Fyrir líkamsárás, með því að hafa aðfaranótt laugardagsins 1. mars 2014, í bifreið sem hann ók eftir Ártúnsbrekku í Reykjavík, gefið A olnbogaskot í andlitið, með þeim afleiðingum að hún hlaut mar u.þ.b. 2 cm fyrir neðan vinstra auga, yfir kinnbeini. (007-2014-10984)

Telst þetta varða við 1. mgr. 217. gr. almennra hegningarlaga nr. 19/1940.

V.

Fyrir fíkniefna- og umferðarlagabrot, með því að hafa sunnudaginn 9. mars 2014, ekið bifreiðinni GP-L05, óhæfur um að stjórna henni örugglega vegna áhrifa ávana- og fíkniefna (amfetamín í blóði mældist 780 ng/ml og tetrahýdrókannabínól 4,4 ng/ml), eftir Reykjavegi í Mosfellsbæ þar sem lögregla stöðvaði aksturinn. Við líkamsleit sem lögregla framkvæmdi á vettvangi, var lagt hald á 1 g af maríhúana sem fannst í buxnavasa ákærða. (007-2014-12366)

Telst þetta varða 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987 og 1., sbr. 4. mgr. 2. gr., sbr. 1. mgr. 5. gr. og 6. gr. laga nr. 65/1974 um ávana- og fíkniefni, sbr. 1. gr. laga nr. 60/1980 og 1. gr. laga nr. 13/1985, sbr. og reglugerð nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 490/2001 og reglugerð nr. 848/2002.

Þess er krafist að ákærði verði dæmdur til refsingar, greiðslu alls sakarkostnaðar og sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006. Jafnframt að hann sæti upptöku á 0,64 g af amfetamíni og 30,18 g af maríhúana samkvæmt heimild í 6. mgr. 5. gr. laga nr. 65/1974.

Einkaréttakrafa:

Af hálfu B-kk-ef B-kk-ef, hdl. f.h. brotaþola B, er þess krafist að ákærða I-kk-þgf S-kk-þgf I-kk-þgf, verði gert að greiða honum skaðabætur að fjárhæð kr. 192.500,- auk vaxta skv. 8. gr. vaxtalaga nr. 38, 2001 frá tjónsdegi sem var 2. mars 2014, en síðan dráttarvexti skv. 1. mgr. 6. gr., sbr. 9. gr. sömu laga að liðnum mánuði frá birtingu kröfunnar til greiðsludags. Auk þess er gerð krafa um lögmannskostnað að skaðlausu að fjárhæð kr. 140.000,- úr hendi ákærða að mati réttarins ásamt lögmætum virðisaukaskatti kr. 35.000,-

(007-2014-10917)“

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í janúar 1984. Á hann að baki nokkurn sakaferil. Hér er þess getið að ákærði var 3. apríl sl. dæmdur í 2ja mánaða fangelsi fyrir fíkniefnalagabrot og umferðarlagabarot. Brot ákærða í þessu máli eru öll hegningarauki við dóminn og verður refsing ákveðin með hliðsjón af 78. gr. laga nr. 19/1940. Ákærði hefur skýlaust játað brot sín og samþykkt skaðabótakröfu. Er refsing ákærða ákveðin fangelsi í 8 mánuði.

Ákærði er sviptur ökurétti í 2 ár frá 14. maí 2017 að telja.

Upptaka fer fram svo sem í dómsorði greinir.

Ákærði hefur samþykkt skaðabótakröfur í málinu. Verða þær teknar til greina, svo sem í dómsorði er mælt fyrir um.

Ákærði greiði sakarkostnað skv. yfirliti og málsvarnarþóknun skipaðs verjanda, að teknu tilliti til virðisaukaskatts, svo sem í dómsorði greinir.

D ó m s o r ð :

Ákærði, I-kk-nf S-kk-nf I-kk-nf, sæti fangelsi í 8 mánuði.

Ákærði er sviptur ökurétti í 2 ár frá 14. maí 2017 að telja.

Ákærði greiði S-kk-þgf R-kk-þgf 192.500 krónur í skaðabætur ásamt vöxtum skv. 8. gr. laga nr. 38/2001 frá 2. mars 2014 til 1. október nk. en með dráttarvöxtum frá þeim degi til greiðsludags. Ákærði greiði brotaþola 160.000 krónur í málskostnað.

Upptæk eru gerð til ríkissjóðs 30,18 g af marihuana og 0,64 g. af amfetamíni sem lögregla lagði hald á við rannsókn málsins.

Ákærði greiði 517.352 krónur í sakarkostnað og málsvarnarþóknun skipaðs verjanda síns, S-kk-ef A-kk-ef S-kk-ef hæstaréttarlögmanns, 125.500 krónur.

S-kk-nf S-kk-nf.